Da Vinči kods (filma)
Šis raksts ir par filmu. Par grāmatu skatīt rakstu Da Vinči kods. "Da Vinči kods" (angļu: The Da Vinci Code) ir 2006. gadā uzņemta ASV mākslas filma. Filma uzņemta pēc Dena Brauna tāda paša nosaukuma romāna motīviem. Filmas režisors ir Rons Hauards, galvenās lomas atveido Toms Henkss, Odrija Totū, Ians Makellens, Alfreds Molina, Jirgens Prohnovs, Pols Betanijs, Žans Reno un Žans Pjērs Marjels. Filmas mūzikas autors Hanss Cimmers tika nominēts Zelta globusa balvai par labāko oriģinālmūziku.